Ved Hjørring FC's ordninære generalforsamling torsdag eftermiddag skiftede selskabet navn til Vendsyssel FF, præsenterede et underskud på 100.000 kroner og tog afsked med bestyrelsesformand Henrik Stoksted, der træder tilbage som formand for at hellige sig sit selskab. - Det var specielt at aflever sin sidste beretning. Dengang for tre et halvt år siden hvor jeg blev spurgt om jeg ville være formand, kunne jeg slet ikke lade være med at sige ja. Det har været sindssygt spændende, lærerigt og udfordrende, og jeg mener, jeg har været med til at gøre en forskel, som jeg håber, klubben kan høste frugterne af i fremtiden, siger den afgående formand, der dog forbliver i bestyrelsen. Bestyrelsen holder konstituerende bestyrelsesmøde 5. november og der er der fire nye ansigter om bordet.

Referat:
Vendsyssel FF, det tidligere Hjørring FC, præsenterede i dag ved deres generalforsamling et lille underskud.